L'alcalde de Sagunt es reunix amb el ministre de Cultura i Esport per a exposar-li les deficiències del Teatre Romà i del Castell
01 d’octubre 2020

![](/media/0pkk1dow/99-visita-ministerio-de-cultura-2.jpeg)  
  

L'alcalde de Sagunt, Darío Moreno, s'ha reunit hui amb el ministre de Cultura i Esport, José Manuel Rodríguez, per a exposar les deficiències del Teatre Romà i del Castell.

Moreno ha catalogat la reunió de «**molt productiva**». En primer lloc, l'alcalde ha tractat l’asusmpte de les obres inacabades del Teatre Romà, ja que «**porten pendents massa anys**», però un altre dels assumptes importants ha sigut l'estat d'abandó del Castell. «**Hem pogut mostrar-li imatges i parlar de quins creiem que són els següents passos a seguir. Volem que s'implique l'Ajuntament en la presa de decisions atés que som nosaltres precisament els qui més podem percebre quines són les deficiències d'esta gran infraestructura**», ha assegurat Moreno.

 ![](/media/px1htkjc/99-visita-ministerio-de-cultura-1.jpeg)

Una vegada exposades les preocupacions, el ministre ha recollit tota la documentació presentada per l'alcalde i ha anunciat que en els pròxims mesos realitzarà una visita a Sagunt «**per a conéixer de primera mà el problema**» i que el seu equip es posarà ja a treballar «**per a poder començar a donar solucions a este problema històric que té la nostra ciutat**», ha explicat el primer edil.

Finalment, Moreno espera veure «**un canvi de rumb i, a partir d'ací, passos en la bona direcció per a col·locar el Castell de Sagunt exactament on es mereix, que és ser una joia arquitectònica i històrica del nostre país al més alt nivell**».​

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-es-reunix-amb-el-ministre-de-cultura-i-esport-per-a-exposar-li-les-deficiencies-del-teatre-roma-i-del-castell/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-es-reunix-amb-el-ministre-de-cultura-i-esport-per-a-exposar-li-les-deficiencies-del-teatre-roma-i-del-castell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-es-reunix-amb-el-ministre-de-cultura-i-esport-per-a-exposar-li-les-deficiencies-del-teatre-roma-i-del-castell/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-es-reunix-amb-el-ministre-de-cultura-i-esport-per-a-exposar-li-les-deficiencies-del-teatre-roma-i-del-castell/)